Иван Вазов
Бюджетът

chitanka.info

Бюджетът! Бюджетът!

Нещастний бюджет!

Това е предметът

на дневният ред.

По всички кафета

по цяла пияца

гърмат за бюджета,

за празната каца.

Камарата даже

стресна се ужасно

и да го докаже

вика гръмогласно:

милиони цели

отишле на вятър!

А някои зели

да искат театър!

Дор Г… ч клети

в голяма тревога

издигна ръцете

отчаен към бога,

и в ужас извиква:

„Ах, каса, горкана!

От моята тиква

по-празна остана!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.